Legal Document

Category: 331

Text:
10. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ.194902 της 22/22 Νοεμ. 1969 (ΦΕΚ Β΄ 777) Περί διαδικασίας πληρωμής σταθερών, διαρκούς ή περιοδικού χαρακτήρος, δαπανών. Έχοντες υπ’ όψει την παρ. 2 του αρθρ. 28 του Ν.Δ. υπ’ αριθ. 321/1969 «περί Κώδικος Δημοσίου Λογιστικού», αποφασίζομεν:  Άρθρ. 1.-Τα Δημόσια Ταμεία εξουσιοδοτούνται, όπως πληρώνωσι τας κάτωθι σταθεράς και διαρκούς ή περιοδικού χαρακτήρος δαπάνας κατά την δι’ εκάστην τούτων καθοριζομένην, δια της παρούσης, διαδικασίαν. α)Αποζημιώσεις Βουλευτών. β)Μισθούς και πάσαν ετέραν σταθεράν αποδοχήν υπαλλήλων του Δημοσίου, συνδεομένων μετ’ αυτού δια σχέσεως δημοσίου ή ιδιωτικού δικαίου, εξαιρέσει 1)των εν τη αλλοδαπή πρεσβευτικών και προξενικών υπαλλήλων και 2)των εκ των παγίων προκαταβολών Στρατού, Ναυτικού, Αεροπορίας, Χωροφυλακής, Αστυνομίας Πόλεων, Πυροσβεστικού Σώματος και Εμπορικής Ναυτιλίας, πληρωνομένων κατά τας κειμένας διατάξεις. «Εξαιρείται ομοίως η πληρωμή αποδοχών, οι οποίες έχουν αναγνωρισθεί με πρακτικά του Ν.Σ.Κ. που έχουν εγκριθεί από τον Υπουργό Οικονομικών, η οποία θα γίνεται με χρηματικά εντάλματα πληρωμής». Το μέσα σε « » δεύτερο εδάφιο, προστέθηκε από την 2070210/6185/0022/25 Οκτ. 1991-23 Απρ. 1992 (ΦΕΚ Β΄ 288) Απόφ. Υπ. Οικονομικών. γ)Τας παγίως καθωρισμένας και καταβαλλομένας περιοδικώς επιχορηγήσεις, δια γραφικήν ύλην, φωτισμόν, καθαριότητα, θέρμανσιν κλπ. Δημοσίων Υπηρεσιών, εξαιρέσει των εν τη αλλοδαπή Πρεσβευτικών και Προξενικών Αρχών και των ομοίων δαπανών του Υπουργείου Δημοσίας Τάξεως (Αρχηγείον Χωροφυλακής), των καταβαλλομένων εκ της παγίας προκαταβολής της Χωροφυλακής. δ)Τα ενοίκια των Δημοσίων Υπηρεσιών, εξαιρέσει των εν τη αλλοδαπή Πρεσβευτικών και Προξενικών εν γένει οικημάτων. ε)Τα εις τους υπερήλικας και ανικάνους προς εργασίαν τυφλούς χορηγούμενα χρηματικά βοηθήματα (Νόμ. 1904/1951 περί προστασίας και αποκαταστάσεως τυφλών). «στ)Τα υπό του άρθρ. 7 του Νόμ. 1137/1981 χορηγούμενα μηνιαία χρηματικά επιδόματα και μηνιαίες χρηματικές παροχές στους χανσενικούς ασθενείς και μέλη των οικογενειών τους». Η περίπτ. στ΄ αντικαταστάθηκε ως άνω από την 48828/482/4-25 Ιουν. 1982 (ΦΕΚ Β΄ 448) απόφ. Υπ. Οικονομικών (Διόρθ. Σφαλμ. στο ΦΕΚ Β΄ 650/6 Σεπτ. 1982). Δια της υπ’ αριθ. 2352/102 της 5/11 Φεβρ. 1974 (ΦΕΚ Β΄ 153) αποφ. Υπ. Οικονομικών  ωρίσθη  ότι ως εκκαθαρισταί των  σταθερών δα(Αντί για τη σελ. 69(η) Σελ. 69(θ) Τεύχος 1189- Σελ. 75 Γενικές Διατάξεις 25.Β.α.9-10 πανών διαρκούς ή περιοδικού χαρακτήρος, περί ων η ανωτέρω παράγραφος, των υπηρεσιών Διανομαρχιακού επιπέδου, ορίζονται δι’ αποφάσεων των καθ’ ύλην αρμοδίων Υπουργών, οι προϊστάμενοι των υπηρεσιών αυτών και εν περιπτώσει απουσίας των οι νόμιμοι αναπληρωταί των. Δι’ ομοίας δαπάνας των Διανομαρχιακού Επιπέδου Υπηρεσιών Εντελλομένων Εξόδων και Επιθεωρήσεων Δημοσίων Διαχειρίσεων ωρίσθησαν ως εκκαθαρισταί οι Προϊστάμενοι των υπηρεσιών αυτών και εν περιπτώσει απουσίας των οι νόμιμοι αναπληρωταί των, δια της υπ’ αριθ. 15727/568 της 5/13 Φεβρ. 1974 (ΦΕΚ Β΄ 170) ομοίας. Ήδη βλέπε και την 2029324/3289/Α0024/ 1991 (ΦΕΚ Β΄ 330), απόφ. Υπ. Οικονομικών (κατωτ. αριθ. 44). 2.Αι κατά την προηγούμενην παράγραφον δαπάναι εκκαθαρίζονται οριστικώς υπό των προϊσταμένων των οικείων υπηρεσιών καi πληρώνονται κατ’ επιταγήν αυτών.  Αι Υπηρεσίαι και οι Προϊστάμενοι αυτών ορίζονται εις εκάστην συγκεκριμένην περίπτωσιν δι’ αποφάσεων των αρμοδίων Υπουργών δια τας Κεντρικάς Υπηρεσίας και τας εν τη περιφερεία της τέως διοικήσεως Πρωτευούσης περιφερειακάς τοιαύτας, και των Νομαρχών δια τας λοιπάς Υπηρεσίας, κοινοποιουμένων και εις το οικείον δια την πληρωμήν Δημόσιον Ταμείον. Δια της υπ’ αριθ. 162275/3422 της 29 Σεπτ./14 Οκτ. 1971 (ΦΕΚ Β΄ 814) αποφ. Υπ. Οικονομικών ωρίσθη ότι «ο εκκαθαριστής των σταθερών διαρκούς ή περιοδικού χαρακτήρος δαπανών, περί ων η παρ. 1 του άρθρ. 1 της υπ’ αριθ. 194902/22.11.1969 αποφάσεως ημών, των υπηρεσιών, των Νομαρχιών του Κράτους της παρ. 2 του άρθρ. 2 του Ν.Δ. 532/70, πλην των τοιούτων των Οικονομικών Εφοριών, των Εφοριών Καπνού, των Τελωνείων, των Δημοσίων Ταμείων, ως και των εκτός της έδρας της Νομαρχίας υπηρεσιών, ορίζεται δι’ αποφάσεως του οικείου Νομάρχου». Ειδικώς δια τας αποδοχάς των υπαλλήλων των Κεντρικών Υπηρεσιών των Υπουργείων, των υπηρετούντων εις την περιφέρειαν της τέως Διοικήσεως Πρωτευούσης και τας δαπάνας ενοικίων μεμισθωμένων ακινήτων των αυτών υπηρεσιών, «ο εκκαθαριστής θα ορίζεται από τον αρμόδιον Υπουργόν». Σελ. 70(θ) Τεύχος 1189- Σελ. 76 Τα εντός « » ετροποποιήθησαν ως άνω δια της υπ’ αριθ. 102131/4187 της 8 Σεπτ./1 Οκτ. 1977 (ΦΕΚ Β΄ 964) αποφ. Υπ. Οικονομικών. Δια τας αποδοχάς του προσωπικού των Υπηρεσιών του Πρωθυπουργού και των λοιπών εξ αυτού εξαρτωμένων Υπηρεσιών, ο εκκαθαριστής ορίζεται δι’ αποφάσεως του Πρωθυπουργού. Δια τας αποζημιώσεις των Βουλευτών και τας αποδοχάς των υπαλλήλων της Βουλής, εκκαθαριστής είναι ο Πρόεδρος αυτής. «Εφ’ όσον εις τας περιφερειακάς Υπηρεσίας υπηρετεί προσωπικόν μόνον της Γ΄ Κατηγορίας, εκκαθαριστής των αποδοχών του προσωπικού τούτου, ορίζεται, δι’ αποφάσεως του Νομάρχου προϊστάμενος ετέρας Υπηρεσίας». Η εντός « » διάταξις προσετέθη δια της υπ’ αριθ. 155668 της 24 Σεπτ./22 Οκτ. 1970 αποφ. Υπ. Οικονομικών (ΦΕΚ Β΄ 741). Με την αριθ. Δ15/Α/Φ 19/οικ.6370/22-23 Απρ. 2004 (ΦΕΚ Β΄602) απόφαση Υπουργού Ανάπτυξης μεταβιβάσθηκε στον Γενικό Γραμματέα του Υπουργείου Ανάπτυξης το δικαίωμα υπογραφής «Με εντολή Υπουργού» αποφάσεων, εγγράφων και λοιπών διοικητικών πράξεων που αναφέρονται στον ορισμό ή αντικατάσταση εκκαθαριστού που προβλέπεται από την ανωτέρω παρ.2 .  3.Μέχρι του καθορισμού των κατά την προηγουμένην παράγραφον υπηρεσιών και Προϊσταμένων αυτών, οι ορισθέντες εκκαθαρισταί δι’ αποφάσεων ημών και του κατά περίπτωσιν αρμοδίου Υπουργού, κατά τας προϊσχυούσας διατάξεις, εξακολουθούν να εκκαθαρίζωσι τας περί ων πρόκειται δαπάνας. 25.Β.α.10 Γενικές Διατάξεις Άρθρ.2.-1.Αι περί ων η παρούσα απόφασις δαπάναι, δεν υπόκεινται εις τον προληπτικόν έλεγχον του Ελεγκτικού Συνεδρίου. Αι υπό των Ταμείων του Κράτους ενεργούμεναι πληρωμαί των δαπανών τούτων, άγονται αμέσως εις πίστωσιν αυτών υπό τους οικείους κωδικούς αριθμούς του προϋπολογισμού των εξόδων. 2.Οι εκκαθαρισταί, εν περιπτώσει μη νομιμότητος ή μη αποχρώσης δικαιολογήσεως, ή μη ακριβείας του ποσού της υπ’ αυτών επιτασσομένης πληρωμής, υπέχουσιν ευθύνην επί παραβάσει καθήκοντος, εις βάρος δε αυτών και των αχρεωστήτως λαβόντων, καταλογίζεται αλληλεγγύως, ως ο Νόμος ορίζει, το ανοικείως καταβληθέν ποσόν. 3.Οι αρμόδιοι ταμιακοί υπόλογοι του Κράτους, δια τας παρ’ αυτών ενεργουμένας ως άνω πληρωμάς, υπέχουσι προσωπικήν ευθύνην μόνον α)επί τη πληρωμή καθ’ υπέρβασιν των ανεγνωρισμένων και εκκαθαρισμένων δαπανών, β)εν η περιπτώσει ήθελον πληρώσει κατ’ επιταγήν εκδοθείσαν υπό μη αρμοδίου προς τούτο οργάνου και γ)κατά τας διατάξεις του άρθρ. 40 του Ν.Δ. 321/1969 «περί Κώδικος Δημοσίου Λογιστικού». Άρθρ.3.-1.Έκαστος Προϊστάμενος Υπηρεσίας, εντεταλμένος την εκκαθάρισιν των αποδοχών υπαλλήλων κατά τας διατάξεις της παρούσης, τηρεί βιβλίον καταστάσεως προσωπικού, εν ω αναγράφεται κατά μερίδα υπαλλήλου το όνομα, επώνυμον και πατρώνυμον αυτού, ο βαθμός, αι κεκανονισμέναι αποδοχαί του αναλυτικώς, ως και αι επ’ αυτών νόμιμοι κρατήσεις. Εις το βιβλίον τούτο καταχωρούνται και άπασαι αι κοινοποιούμεναι μεταβολαί εκάστου υπαλλήλου. 2.Έκαστον Δημόσιον Ταμείον τηρεί μισθολογικόν μητρώον των παρ’ αυτού μισθοδοτουμένων υπαλλήλων. Εις τούτο καταχωρούνται τα εν τη προηγουμένη παραγράφω αναφερόμενα στοιχεία του υπαλλήλου. Το Ταμείον υποχρεούται, όπως πάσαν κοινοποιουμένην αυτώ μεταβολήν καταστάσεως υπαλλήλου καταχωρή εις το μισθολογικόν μητρώον. 3.Αι εις το βιβλίον καταστάσεως προσωπικού γενόμεναι εγγραφαί δι’ αποδοχάς προσωπικού, στηριζόμεναι απαραιτήτως εις διοικητικήν πράξιν (διορισμόν, προαγωγήν κλπ.), επέχουσι θέσιν ανεγνωρισμένων δημοσίων εξόδων, βάσει δε αυτών ο εκκαθαριστής συντάσσει, εις τριπλούν, τας καταστάσεις δια την πληρωμήν των αποδοχών του προσωπικού. Εκ τούτων η μία παραμένει εις την Υπηρεσίαν, αι δε έτεραι δύο αποστέλλονται εις το Ταμείον, όπερ θα ενεργήση την πληρωμήν. 4.Εις τας ως άνω καταστάσεις αναγράφονται: το Υπουργείον και ο ειδικός φορεύς μετά των κωδικών αριθμών αυτών, το οικονομικόν έτος τον προϋπολογισμόν του οποίου βαρύνει η πληρωμή, η εκκαθαρίζουσα τας αποδοχάς Υπηρεσία, το όνομα, επώνυμον και ο βαθμός του εκκαθαριστού, το Δημόσιον Ταμείον, όπερ θα ενεργήση την πληρωμήν, το χρονικόν διάστημα εις ό αναφέρεται αύτη, εις ειδικάς δε στήλας, ο αριθμός μητρώου του υπαλλήλου, το όνομα, και επώνυμον αυτού, ο βαθμός, ο βασικός μισθός και αι προσαυξήσεις πολυετίας, τριετιών και λοιπά επιδόματα μετά των κωδικών αριθμών εξόδου αυτών και το σύνολον των αποδοχών. Εν συνεχεία και εις ιδίας, επίσης, στήλας, αναγράφονται αι υπέρ του Δημοσίου και τρίτων κρατήσεις, το σύνολον των κρατήσεων και το εις τον δικαιούχον πληρωτέον ποσόν. Εις τελευταίαν στήλην της καταστάσεως υπογράφει δια την εξόφλησιν ο δικαιούχος υπάλληλος. Εις περίπτωσιν το πρώτον πληρωμής, διορισθέντος υπαλλήλου, επί των καταστάσεων βεβαιούται αρμοδίως η ημερομηνία αναλήψεως υπηρεσίας, επισυνάπτεται δε και κεκυρωμένον αντίγραφον της ανακοινώσεως του διορισμού του. (Μετά την σελ. 70(ε) Σελ. 70,01 Τεύχος 531- Σελ. 123 Γενικές Διατάξεις 25.Β.α.10 25.Β.α.10 Γενικές Διατάξεις Αι άνω καταστάσεις καταχωρούνται παρά του εκκαθαριστού και των Δημοσίων Ταμείων εις τα υπ’ αυτών τηρούμενα κατά τας παρ. 1 και 2 βιβλία. Δια την ενημέρωσιν των ασφαλιστικών ταμείων, υπέρ των οποίων ενεργούνται κρατήσεις επί των αποδοχών των υπαλλήλων και εφ’ όσον τούτο επιβάλλεται, ο εκκαθαριστής αποστέλλει αυτοίς αντίγραφα των ως άνω καταστάσεων. 5.Εκ των αποστελλομένων εις το Ταμείον δύο καταστάσεων, η μία παραδίδεται εις τον εκκαθαριστήν ή τον υπ’ αυτού εξουσιοδοτημένον υπάλληλον, εις ον καταβάλλεται και το εις την στήλην της καταστάσεως αναγραφόμενον υπό την ένδειξιν «αποδοχαί α΄ ή β΄ δεκαπενθημέρου» συνολικόν ποσόν έναντι αποδείξεώς του, επισυναπτομένης εις την ετέραν την παραμένουσαν εις το Δημόσιον Ταμείον κατάστασιν. Αι αποδείξεις αύται του α΄ και β΄ δεκαπενθημέρου, αποτελούν αντίτιμα της διαχειρίσεως του Δημοσίου Ταμείου, μέχρι της επιστροφής αυτώ εξωφλημένης υπό των δικαιιούχων υπαλλήλων της κατά τα άνω παραδοθείσης εις τον εκκαθαριστήν ή τον εξουσιοδοτημένον υπάλληλον καταστάσεως, μεθ’ ο αι εν λόγω αποδείξεις επιστρέφονται εις τον εκκαθαριστήν. 6.Εν περιπτώσει αυξήσεως των αποδοχών υπαλλήλου τινός εξ οιουδήποτε λόγου μετά την σύνταξιν της καταστάσεως πληρωμής, ο εκκαθαριστής συντάσσει συμπληρωματικήν τοιαύτην, βάσει της οποίας ενεργείται η πληρωμή της διαφοράς αποδοχών. Η διαδικασία εξοφλήσεως της καταστάσεως ταύτης είναι η αυτή προς την της προηγουμένης παραγράφου. Επί μειώσεως εξ οιασδήποτε αιτίας των αποδοχών υπαλλήλου τινός μετά την σύνταξιν της καταστάσεως, ο διακανονισμός της διαφοράς γίνεται δια της μισθοδοτικής καταστάσεως του επομένου μηνός. Εις τας ως άνω καταστάσεις διακανονισμού διαφορών, επισυνάπτονται απαραιτήτως κεκυρωμένα αντίγραφα των ανακοινώσεων της μεταβολής. 7.Επί των κατά τον ανωτέρω τρόπον εξοφλουμένων καταστάσεων βεβαιούται αρμοδίως το γνήσιον της υπογραφής των δικαιούχων υπαλλήλων. 8.Η φέρουσα τας υπογραφάς των δικαιούχων υπαλλήλων κυρία κατάστασις, επέχουσα και θέσιν αποδείξεως πληρωμής του ποσού αυτής υπό του Δημοσίου Ταμείου, ως και το κεκυρωμένον αντίγραφον της ανακοινώσεως του διορισμού και της επελθούσης μεταβολής (αυξήσεως ή μειώσεως των αποδοχών κλπ.) αποτελούν τα δικαιολογητικά πληρωμής του υπολόγου, υποβάλλονται δε παρ’ αυτού εις το Ελεγκτικόν Συνέδριον μετά των λογιστικών στοιχείων της διαχειρίσεώς του του οικείου μηνός. 9.Η υπό του παρόντος άρθρου καθοριζομένη διαδικασία εκκαθαρίσεως και πληρωμής των αποδοχών των υπαλλήλων του Δημοσίου εφαρμόζεται κατ’ αναλογίαν και δια την εκκαθάρισιν και πληρωμήν των αποζημιώσεων των Βουλευτών. Άρθρ.4.-1.Έκαστον Υπουργείον εντός του πρώτου μηνός του οικονομικού έτους κοινοποιεί εις τας Υπηρεσίας αυτού, το Ελεγκτικόν Συνέδριον, την παρ’ αυτώ Υπηρεσίαν Εντελλομένων Εξόδων και τα αρμόδια δια την πληρωμήν Δημόσια Ταμεία τας σχετικάς διοικητικάς πράξεις, δι’ ων καθορίζονται παγίως τα ποσά των χορηγήσεων κατά μήνα ή έτερα χρονικά διαστήματα των εις αυτό υπαγομένων Δημοσίων Υπηρεσιών, δια την αντιμετώπισιν των δαπανών γραφικής ύλης, καθαριότητος, φωτισμού, θερμάνσεως κλπ. Εις τας διοικητικάς ταύτας πράξεις, δημοσιευμένας εις την Εφημερίδα της Κυβερνήσεως, αναγράφεται ο ειδικός φορεύς μετά του κωδικού αριθμού αυτού, εις βάρος του Προϋπολογισμού του οποίου καταλογίζεται η δαπάνη ως και ο οικείος κωδικός αριθμός εξόδου. 2.Η οικεία Υπηρεσία Εντελλομένων Εξόδων καταχωρεί την ως άνω διοικητικήν πράξιν εις το υπ’ αυτής τηρούμενον βιβλίον εγκρίσεων και εντολών πληρωμής. 3.Βάσει των κατά την προηγούμενην παράγραφον διοικητικών πράξεων, ο οικείος εκκαθαριστής συντάσσει κατάστασιν πληρωμής, περιλαμβάνουσαν: α)Το Υπουργείον και τον ειδικόν φορέα μετά των κωδικών αριθμών αυτών. β)Το οικονομικόν έτος τον προϋπολογισμόν του οποίου βαρύνει η δαπάνη. γ)Τον κωδικόν αριθμόν εξόδου. δ)Το Δημόσιον Ταμείον, όπερ θα ενεργήση την πληρωμήν. ε)Την εντολήν προς πληρωμήν. ς)Την εκκαθαρίζουσαν την δαπάνην Υπηρεσίαν, ως και το όνομα, επώνυμον και βαθμόν του εκκαθαριστού. ζ)Το ονοματεπώνυμον και βαθμόν του δικαιούχου. η)Τα στοιχεία (αριθμόν κλπ.) της διοικητικής πράξεως της καθοριζούσης το ποσόν της επιχορηγήσεως. θ)Την αιτίαν, την χρονικήν περίοδον και το ποσόν της χορηγήσεως. ι)Τον τόπον και χρονολογίαν εκδόσεως της καταστάσεως και  ια)Την υπογραφήν του προϊσταμένου της Υπηρεσίας. Η ως άνω κατάστασις, εξοφλουμένη κατά τα υπό του υπ’ αριθ. 757/22.11.69 Β.Δ/τος «περί της διαρθρώσεως των Δημοσίων Ταμείων κλπ.». (Αντί της σελ. 71) Σελ. 71(α) Τεύχος 377-Σελ. 47 Γενικές Διατάξεις 25.Β.α.10 οριζόμενα, αποτελεί δικαιολογητικόν πληρωμής της δαπάνης χορηγήσεως, υποβάλλεται δε υπό του υπολόγου του Δημ. Ταμείου εις το Ελεγκτικόν Συνέδριον μετά των λοιπών λογιστικών στοιχείων της διαχειρίσεώς του, του οικείου μηνός. Άρθρ.5.-1.Εντός του πρώτου μηνός εκάστου οικονομικού έτους τα Υπουργεία συντάσσουν πίνακας, κατά φορείς αυτών, των κατά την διάρκειαν αυτού προβλεπομένων να πληρωθώσι μισθωμάτων των ακινήτων των χρησιμοποιουμένων προς στέγασιν ή δι’ ετέρας ανάγκας των εις την αρμοδιότητά των υπαγομένων Υπηρεσιών. Οι πίνακες ούτοι κοινοποιούνται εις το Ελεγκτικόν Συνέδριον, την οικείαν Υπηρεσίαν Εντελλομένων Εξόδων, τους οικείους εκκαθαριστάς και τα αρμόδια δια την πληρωμήν Δημ. Ταμεία. 2.Εις τους κατά την προηγουμένην παράγραφον πίνακας αναγράφονται. α)Το Υπουργείον. β)Ο αριθμός πρωτοκόλλου του Υπουργείου, ον έλαβεν ο πίναξ. γ)Η Υπηρεσία, δια την στέγασιν ή δια τας ανάγκας της οποίας χρησιμοποιείται το μεμισθωμένον ακίνητον. δ)Ο αριθμός, η χρονολογία και έτερα τυχόν στοιχεία της περί μισθώσεως συμβάσεως. ε)Η τοποθεσία του ακινήτου. ς)Ο χρόνος ενάρξεως και λήξεως της μισθωτικής σχέσεως. ζ)Το ονοματεπώνυμον και έτερα προσδιοριστικά της ταυτότητος του εκμισθωτού στοιχεία. η)Το αρμόδιον δια την πληρωμήν Δημόσιον Ταμείον. θ)Το ποσόν του μισθώματος εκάστου ακινήτου κατά μήνα και συνολικώς. ι)Τα ολικά πληρωτέα ποσά μισθωμάτων, καθ’ έκαστον μήνα και δι’ ολόκληρον το οικονομικόν έτος, κατά φορέα και κωδικόν αριθμόν εξόδου. 3.Οι εν παρ. 1 του παρόντος άρθρου πίνακες, δυνάμενοι να τροποποιηθώσι διαρκούντος του τοικονομικού έτους, επέχουν θέσιν πράξεως αναγνωρίσεως των εν αυτοίς περιλαμβανομένων ενοικίων, ως δημοσίων εξόδων και διαθέσεως της αναγκαιούσης πιστώσεως δια την πληρωμήν των. Η οικεία Υπηρεσία Εντελλομένων Εξόδων καταχωρεί τους άνω πίνακας εις το υπ’ αυτής τηρούμενον βιβλίον εγκρίσεως και εντολών πληρωμής. 4.Δια την κατά μήνα ή έτερα, αναλόγως των όρων της συμβάσεως περί μισθώσεως του ακινήτου, χρονικά διαστήματα, πληρωμήν των μισθωμάτων, οι οικείοι εκκαθαρισταί συντάσσουσι και αποστέλλουσιν εις το αρμόδιον Δημόσιον Ταμείον, εις διπλούν, κατάστασιν πληρωμής, περιλαμβάνουσαν: Σελ. 72(α) Τεύχος 377- Σελ. 48 α)Τον τίτλον και τον κωδικόν αριθμόν του φορέως, εις βάρος του προϋπολογισμού του οποίου επιτάσσεται η πληρωμή. β)Το οικονομικόν έτος. γ)Το αρμόδιον δια την πληρωμήν Δημόσιον Ταμείον. δ)Την εντολήν προς πληρωμήν. ε)Τον κωδικόν αριθμόν εξόδου, υφ’ ον καταλογίζεται η δαπάνη. ς)Την Υπηρεσίαν, δια τας ανάγκας της οποίας χρησιμοποιείται το μεμισθωμένον ακίνητον. ζ)Το ονοματεπώνυμον, την ιδιότητα και τον βαθμόν του εκκαθαριστού. η)Εις ειδικάς στήλας, το ονοματεπώνυμον και έτερα προσδιορισιτικά της ταυτότητος του δικαιούχου εκμισθωτού στοιχεία, τον αριθμόν, χρονολογίαν και έτερα τυχόν στοιχεία της περί μισθώσεως συμβάσεως, το μηνιαίον μίσθωμα, την χρονικήν περίοδον εις ην αφορά το μίσθωμα, ούτινος εντέλλεται η πληρωμή, το εις την περίοδον ταύτην αναλογούν ποσόν του μισθώματος και τα νομίμους επί τούτου κρατήσεις. θ)Βεβαίωσιν του εκκαθαριστού, ότι το ακίνητον, εχρησιμοποιήθη υπό της Υπηρεσίας κατά την χρονικήν περίοδον, εις ην ανάγεται το μίσθωμα. «Επίσης, σε ειδική στήλη εμφανίζεται το ποσό το  οποίο, κατά την εξόφληση του λογαριασμού της  Δ.Ε.Η., καταβάλλεται από το φορέα ως τέλος ακίνητης περιουσίας (άρθ. 24, ν. 2130/1993) αντί του  υπόχρεου ιδιοκτήτη του ακινήτου, ώστε να παρακρατηθεί από το μίσθωμα και να αποδοθεί στο Δημόσιο.» Το μέσα σε  «    » εδάφιο προστέθηκε στο τέλος της περ. η΄ παρ.4 με την αριθ. 2/932/15 -28 Φεβ. 2008 (ΦΕΚ Β΄326) απόφαση Υπουργού Οικονομίας και Οικονομικών ι)Τον τόπον και την χρονολογίαν εκδόσεως της καταστάσεως και την υπογραφήν του εκκαθαριστού. Εις την πρώτην καθ’ έκαστον οικονομικόν έτος αποστελλομένην εις το Δημόσιον Ταμείον ως άνω κατάστασιν, ως και εις πάσαν κατάστασιν, το πρώτον, πληρωμής μισθώματος (είτε νέας μισθώσεως, είτε τροποποιήσεως των όρων της υφισταμένης τοιαύτης), επισυνάπτεται κεκυρωμένον αντίγραφον της συμβάσεως μισθώσεως δια την υποβολήν αυτού εις το Ελεγκτικόν Συνέδριον. 25.Β.α.10 Γενικές Διατάξεις 5.Το Δημόσιον Ταμείον, αφού ελέγξη συμφώνως προς το άρθρ. 40 του Ν.Δ. 321/69 «περί Κώδικος Δημοσίου Λογιστικού», την περί ης η προηγουμένη παράγραφος κατάστασιν και διαπιστώση την πληρότητα των στοιχείων αυτής και την συμφωνίαν των προς τα στοιχεία του πίνακος, περί ου αι παρ. 1 έως 3 του παρόντος άρθρου, προβαίνει εις την εξόφλησιν ταύτης κατά τα υπό του υπ’ αριθ. 757/22.11.69 Β. Δ/τος οριζόμενα. Προκειμένου περί καταστάσεως περιεχούσης πλείονας δικαιούχους, έκαστον τούτων, εις απόδειξιν της εξοφλήσεως υπογράφει εις ειδικήν στήλην, της καταστάσεως έναντι του ονοματεπωνύμου του, παραπλεύρως της στήλης, εις ην αναγράφεται το πληρωτέον ποσόν. 6.Η κατάστασις πληρωμής μισθωμάτων, ως και το κεκυρωμένον αντίγραφον της συμβάσεως μισθώσεως, αποτελούν τα δικαιολογητικά στοιχεία πληρωμής, υποβάλλονται δε, υπό του Δημοσίου Ταμείου, μετά την εξόφλησιν αυτών, εις το Ελεγκτικόν Συνέδριον, μετά των λογιστικών στοιχείων της διαχειρίσεώς του, του οικείου μηνός. Άρθρ.6.-Ως προς τον τρόπον πληρωμής χρηματικού βοηθήματος εις υπερήλικας και ανικάνους προς εργασίαν τυφλούς (Νόμ. 1904/51 «περί προστασίας και αποκαταστάσεως τυφλών») εφαρμογήν έχει η υπ’ αριθ. Δ3/2460, εγκύκλιος 713 της 12.12.1964 κοινή απόφασις ημών και του Υπουργού Κοιν. Προνοίας. Άρθρ.7.-Τα του τρόπου πληρωμής των βαρυνουσών τον προϋπολογισμόν του Κράτους πάσης φύσεως συντάξεων και βοηθημάτων ρυθμίζονται κατά τας περί αυτών ειδικάς διατάξεις. Άρθρ.8.-Η παρούσα, ης η ισχύς άρχεται από 1 ης Ιαν. 1970, δημοσιευθήτω δια της Εφημερίδος της Κυβερνήσεως. 11 .ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ  Αριθ. 194903 της 22/22 Νοεμ. 1969  (ΦΕΚ Β΄ 777) Περί εξοφλήσεως τίτλων πληρωμής υπό δικαιούχων μη δυναμένων να υπογράψωσι την πράξιν εξοφλήσεως. Έχοντες υπ’ όψει τας διατάξεις του άρθρ. 42 του Ν.Δ. υπ’ αριθ. 321/69 «περί Κώδικος Δημοσίου Λογιστικού», αποφασίζομεν: 1)Το ανώτατον όριον της δια μαρτύρων αποδείξεως πληρωμής αγραμμάτων ή μη δυναμένων δι’ οιονδήποτε έτερον λόγον να υπογράψωσι την πράξιν εξοφλήσεως, οίον άχειρες, τυφλοί κλπ., ορίζεται εις δραχ. 10.000. 2)Προκειμένου περί ποσού ανωτέρου του καθορισθέντος ως άνω ορίου, η εξόφλησις των τίτλων πληρωμής γίνεται δια συμβολαιογραφικής πράξεως. 3)Πέραν του ορίου των 10.000 δραχμών, επιτρέπεται η εμμάρτυρος εξόφλησις των τίτλων πληρωμής: α)Παρ’ υπαλλήλων, υπηρετών και ημερομισθίων και μέχρι του ορίου των αποδοχών ή ημερομισθίων, εκάστου δικαιούχου, ενός μηνός.  β)Δια τους συνταξιούχους εν γένει, και μέχρι του ποσού της συντάξεως ενός μηνός μετά των επ’ αυτών επιδομάτων πάσης φύσεως. Προκειμένου περί σταθερών περιοδικών παροχών ή μερισμάτων, χορηγουμένων παρά επικουρικών ή ασφαλιστικών Ταμείων κατά διαστήματα πέραν του ενός μηνός και όσον αφορά την είσπραξιν διαφοράς λόγω αναδρομικής αυξήσεως ή αναγνωρίσεως αυτών ή της συντάξεώς των, το ανώτατον όριον της δια μαρτύρων αποδείξεως πληρωμής ορίζεται, πέραν του ορίου των 10.000 δραχμών, και μέχρι του τριπλασίου του μηνιαίου μερίσματος περιοδικών παροχών, ή της μηνιαίας συντάξεως μετά των πάσης φύσεως επιδομάτων, αντιστοίχως. γ)Κατά τας χορηγήσεις δανείων παρά του Μετοχικού Ταμείου Πολιτικών Υπαλλήλων και λοιπών Επικουρικών Ασφαλιστικών Ταμείων, επιτρέπεται, επίσης, η υπέρβασις του εν παρ. 1 της παρούσης ορίου και μέχρι του συνόλου των αποδοχών τριών μηνών εκάστου δανειολήπτου. 4.Όπου εις την παρούσαν απόφασιν γίνεται μνεία περί μαρτύρων, νοείται η ενώπιον του Ελεγκτού του Δημοσίου ταμείου ή του αρμοδίου, κατά περίπτωσιν ετέρου υπολόγου, εξόφλησις του τίτλου πληρωμής παρά δύο μαρτύρων. Επί της εξοφλητικής αποδείξεως και έναντι της υπογραφής των μαρτύρων σημειούνται τα στοιχεία της αστυνομικής ταυτότητος και αναγράφεται ευκρινώς και ολογράφως το ονοματεπώνυμον αυτών. 5)Καταργείται πάσα προγενεστέρα γενική ή ειδική απόφασις ημών, αφορώσα τα θέματα, περί ων η παρούσα. 6)Η παρούσα, ης η ισχύς άρχεται από 1 Ιαν. 1970, δημοσιευθήτω δια της Εφημερίδος της Κυβερνήσεως.